Abdelkader Ghezzal

Abdelkaderas Mohamedas Gezalis (1984 m. gruodžio 5 d.) – buvęs Alžyro futbolininkas, puolėjas. Kitados atstovavo nacionalinei rinktinei.

 Karjera 
Gimė Prancūzijoje. Karjeros pradžioje rungtyniavo įvairiuose Prancūzijos ir Italijos klubuose, dalyvavusiuose regioninėse pirmenybėse. 

2008–2010 m. atstovavo Siena klubui. Nuo 2010 m. vasaros priklausė AS Bari, tačiau nuomos pagrindais buvo skolinamas AC Cesena, Levante UD.

Vėlesniais metais (2013–2015) priklausė „Parmos“ klubui, tačiau 2013–2014 m. sezone nuomos pagrindais rungtyniavo Latina.

2015–2016 m. sezone atstovavo „Como“ klubui.

 Rinktinė 
2008 m. pakviestas į Alžyro rinktinę. 2008 m. lapkričio 19 d. debiutavo draugiškose rungtynėse prieš Malį, kurios baigėsi lygiosiomis 1:1.https://www.national-football-teams.com/matches/report/12342/Algeria_Mali.html 

2010 m. birželio 13 d. pasaulio čempionato rungtynėse prieš Slovėniją pasirodė po keitimo (68 min.), tačiau netrukus (69 min.) už pražangą jam buvo parodyta geltona kortelė, o po kurio laiko (73 min.) vėl prieš save išvydo geltoną kortelę, virtusią raudona. Futbolininkas pašalintas iš aikštės, o mažumoje likę alžyriečiai prasileido įvartį (79 min.) ir pralaimėjo minimaliu rezultatu 0-1.https://www.national-football-teams.com/matches/report/2202/Algeria_Slovenia.html

 Dalyvavimas čempionatuose 

|}

 Išnašos 

 Nuorodos 
 Transfertmarkt
 Globalsportsarchive

Kategorija:Alžyro futbolininkai